Folketing
2013-05-02

Det kan vi jo alle sammen sådan set være enige i, altså at det er en central del af, hvorfor vi straffer, og det er jo også det, der får befolkningen til så at sige at acceptere straffen, nemlig at der skal være en balance i forhold til retsfølelsen, det giver sig selv. Men hvis man vil føre det der synspunkt ud i virkeligheden, synes jeg, at man ret beset bør forklare befolkningen, der sidder og kigger på det her, og dem, der er til stede i salen her, hvor man vil finde de der 10 mia. kr. og 1,7 mia. kr. om året, som er de udgifter, der vil kunne komme af det, hr. Christian Langballe her siger.